作者：鄱阳护…
词牌/韵律：望海潮

paragraphs: 云收飞脚，日祛怒暑，新蝉高柳鸣时。
兰佩紫囊，蒲抽碧剑，吴丝两腕双垂。
闻道五陵儿。
蛟龙吼波面，冲碎琉璃。
画鼓声中，锦标争处飐红旗。
使君冠盖追。
正霞翻酒浪，翠敛歌眉。
扇动水风生玉宇，微凉透入单衣。
日暮楚天低。
金蛇掣电漾，千顷霜溪。
宴罢休燃宝蜡，凭月照人归。